27 መስከረም 2017 ምንጪ ስእሊ, Getty Images መግለጺ ስእሊ, ጉየ ኣዶላ ኣብ ማራቶን በርሊን ዘመዝገቦ ክብረ ወሰን ቅልጣፈ፡ ሓድሽ ተሳታፊ ማራቶን ካብ ዘመዝገቦ ካልኣይን ዝቐልጠፈን ኮይኑ ከተማ በርሊን ኣብ ዝሓለፈ ሰንበት፡ ማራቶን ከተአንግድ እንከላ ብዛዕባ ኣትሌት ጉየ ኣዶላ ዋላ ሓደ ዝተብሃለ ነገር ኣይነበረን። እቶም ዝወሃቡ ዝነበሩ ግምታት ኣብ ቀነኒሳ በቀለን፡ ኬንያውያን ኣትሌታት ዊልሰን ኪፕሳንግን ኤሉድ ኪፕቾጌን ዘድሃቡ ነይሮም። ብርግፅ ጉየ ኣዶላ ኣብ ውድድር ማራቶን ተሳቲፉ ኣይፈልጥን'ዩ። ኮይኑ ግን እቲ ውድድር ምስተዛዘመ ኩሉ ብዛዕብኡ ክዛረብ ተቐሲቡ። ቀነኒሳን ኪፕሳንግን ነቲ ጉያ ምውዳእ እንትኣብዮም ጉየ ግን ነኪፕቾጌ ፈተና ኮይኑ ቀሪቡ። እግሪ እግሩ ብምስዓብ ድማ ኣብ ታሪኽ፡ ሓድሽ ተሳታፊ ማራቶን ኣመዝጊብዎ ዘይፈልጥ ካልኣይ ክብረ ወሰን ቅልጣፈ ኣመዝጊቡ። ካብ ኢትዮጵያውያን እውን ካልኣይ ክብረ ወሰን ቅልጣፈ ዘመዝገበ ኣትሌት ኮይኑ። ጉየ ኣዶላ ግን መን'ዩ?
